REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA MILANA LANGA

BREGANA, Langova 2

KLASA: 602-02/19-16/38

URBROJ: 238-27-15-10-19-2

Bregana, 08. 02. 2019.

Z A P I S N I K

Sa 38. sjednice Školskog odbora Osnovne škole Milana Langa, Bregana održane elektronskim putem koja je započela 07. 02. 2019. godine u 15,00 sati i završila 08. 02. 2019. godine u 12,00 sati.

Predsjednica Školskog odbora Sanja Rapljenović uputila je svim članovima elektronski poziv s dnevnim redom

Dnevni red:

1. Odluka o raspisivanju natječaja za ravnatelja škole

Predsjednica Školskog odbora Sanja Rapljenović konstatirala je da je pristiglo očitovanje sedam članova Školskog odbora: Sanje Rapljenović, Ivane Smolej Kolarek, Iris Gović Penić, Valentine Martinček, Tomislava Šapića, Ivana Piškulića i Josipa Petrića ( u prilogu ).

**Ad-1 Odluka o raspisivanju natječaja za ravnatelja škole**

Temeljem čl. 127. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 16/12, 86/12, 126/12, 94/13, 136/14 – RUSRH,152/14, 7/17, 68/18) i čl. 58 Statuta Škole jednoglasno je donesena sljedeća

 ODLUKA

Raspisuje se natječaj za imenovanje ravnatelja Škole na vrijeme od 5 godina.

Natječaj za imenovanje ravnatelja Škole objavit će se u Narodnim novinama, na oglasnoj ploči škole i na mrežnim stranicama Škole dana 13. 02. 2019. godine.

Rok do kojeg se primaju prijave s potrebnom dokumentacijom je osam (8) dana od objave natječaja.

Rok u kojem se kandidati obavještavaju o imenovanju ravnatelja Škole je 45 dana od dana isteka roka za podnošenje prijava.

Usvojen je tekst natječaja za imenovanje ravnatelja Škole prema prijedlogu koji je i sastavni dio zapisnika.

Tekst natječaja za imenovanje ravnatelja Škole:

Na temelju članka 126. stavaka 1.- 3. i članka 127. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 16/12, 86/12, 126/12, 94/13, 136/14 – RUSRH,152/14, 7/17, 68/18) i članka 58. Statuta Školski odbor Osnovne škole Milana Langa raspisuje:

 **NATJEČAJ**

 za imenovanje ravnatelja/ice

Ravnatelj/ica školske ustanove prema članku 126. stavcima 1.-3. Zakona o odgoju i obrazovanju u osnovnoj i srednjoj školi mora ispunjavati **nužne** sljedeće uvjete:
1) završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:
a) sveučilišni diplomski studij ili
b) integrirani preddiplomski i diplomski sveučilišni studij ili
c) specijalistički diplomski stručni studij;
**d) položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2. ovoga Zakona.**
2) uvjete propisane člankom 106. ovoga Zakona,
3) najmanje osam godina **radnog iskustva** u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama. (st. 1. )
Osim osobe koja je završila neki od studija iz stavka 1**. točke 1.**ovoga članka, ravnatelj osnovne škole može biti i osoba koja je završila stručni četverogodišnji studij za učitelje kojim se stječe 240 ECTS bodova. (st. 2.)
Iznimno, osoba koja ne ispunjava uvjete iz stavka 1. **točke 1.**ili stavka 2. ovoga članka, može biti ravnatelj osnovne škole, ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu (»Narodne novine«, br. 59/90., 26/93., 27/93., 29/94., 7/96., 59/01., 114/01. i 76/05.). (st. 3.)

**Dodatne kompetencije su: poznavanje stranog jezika, osnovne digitalne vještine i iskustvo rada na projektima.**

Ravnatelj/ica se imenuje na vrijeme od pet (5) godina.

Uz pisanu prijavu na natječaj kandidati su obvezni priložiti u izvorniku ili ovjerenoj preslici sljedeću dokumentaciju:

* životopis
* diplomu odnosno dokaz o stečenoj stručnoj spremi
* domovnicu odnosno dokaz o državljanstvu
* dokaz o položenom stručnom ispitu odnosno da je osoba oslobođena obveze polaganja
* dokaz o radnom iskustvu (potvrda ili elektronički zapis HZMO i potvrda školske ustanove o vrsti i trajanju poslova)
* program rada za mandatno razdoblje
* uvjerenje da se protiv osobe ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od 8 dana )
* dokaz o obavljanju poslova ravnatelja u najmanje drugom uzastopnom mandatu za osobe koje se kandidiraju temeljem stavka 3. članka 126. ZOOOSŠ ( odluke o imenovanju )

Kandidati mogu priložiti dokaz o dodatnim kompetencijama: **poznavanju stranog jezika, osnovnim digitalnim vještinama i iskustvu rada na projektima**

Dokazi o dodatnim kompetencijama prema članku 60. stavku 2. Statuta Osnovne škole Bregana su:

* poznavanje stranog jezika - dokazuje se preslikom indeksa o završenom kolegiju stranog jezika, potvrdom visokoškolske ustanove o završenom kolegiju stranog jezika, diplomom odnosno drugom ispravom o završenom studiju stranog jezika, uvjerenjem odnosno potvrdom ili drugom ispravom škole stranih jezika odnosno druge ovlaštene ustanove ili pravne osobe za edukaciju stranog jezika
* osnovne digitalne vještine - dokazuju se potvrdom odnosno uvjerenjem ili drugom ispravom institucije, ustanove ili ovlaštene pravne osobe za edukaciju u području informacijskih znanosti o završenoj edukaciji stjecanja digitalnih vještina, odnosno diplomom ili drugom ispravom o završenom studiju iz područja informacijskih znanosti, preslikom indeksa o završenom kolegiju iz područja informacijskih znanosti ili potvrdom visokoškolske ustanove o završenom kolegiju iz područja informacijski znanosti
* iskustvo rada na projektima - dokazuje se potvrdom, uvjerenjem ili drugom ispravom o radu na projektu.

Dokazi o dodatnim kompetencijama dostavljaju se u originalu ili ovjerenoj preslici.

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/2017), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13 i 152/14) dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužne su priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: https://branitelji.gov.hr/zaposljavanje-843/843

Rok za podnošenje prijava kandidata je osam (8) dana od dana objave natječaja.

Na natječaj se mogu javiti osobe oba spola.

Nepotpune i nepravovremene prijave neće se razmatrati.

O rezultatima natječaja kandidati će biti obaviješteni u roku od četrdeset i pet (45) dana od dana isteka roka za podnošenje prijava.

Prijave na natječaj s potrebnom dokumentacijom dostaviti na adresu: Osnovna škola Milana Langa, Langova 2, 10432 Bregana, u zatvorenoj omotnici s naznakom „natječaj za ravnatelja/icu - ne otvaraj“.

Zapisničar: Predsjednica Školskog odbora:

Irena Reif, mag. iur. Sanja Rapljenović, prof.

Prilog:

* Očitovanje članova Školskog odbora (7x)